MediClinic gaan appelleer teen skadevergoedingNelspruit MediClinic gaan appèl aanteken teen ‘n uitspraak deur die Pretoriase hooggeregshof dat hy skadevergoeding moet betaal aan George Vermeulen (45) wat met malaria in die hospitaal opgeneem is, het die Citizen Saterdag berig. Vermeulen van Witrivier in Mpumalanga is in Mei 2007 in ‘n kritieke toestand in die hospitaal opgeneem nadat hy met malaria diagnoseer is ná ‘n reis na Mosambiek. Hy het druksere op sy hakke en lae rug opgedoen. ‘n Septiese wond het op sy lae rug gevorm wat glo só groot was dat ‘n dokter sy vuis daarin kon plaas. Regter Billy Mothle het MediClinic se verlof om aansoek te doen tot appèl in 2012 toegestaan. Hy het bepaal dat die hospitaal skadevergoeding aan Vermeulen moet betaal weens die nalatigheid van die hospitaal en sy verpleegpersoneel. Vermeulen het sowat R4 miljoen skadevergoeding geëis weens pyn, lyding, gestremdheid en mediese uitgawes. Mothle sê die saak is van noemenswaardige belang vir MediClinic, aangesien dit die gedrag van sy sake in verskeie ander hospitale beïnvloed met die moontlikheid dat dit tot verdere skadevergoedingseise kan lei. -SAPA